# data[].attributes.body
-Moraali ja etiikka: Onko väkivalta raakaa? Jos sotapeli, rikotaanko ihmisoikeuksia? Millaisina naiset esitetään?

-Tuotesijoittelu: Onko pelissä mainoksia, ajetaanko tietynmerkkisillä autoilla?

-Oheistuotteet: Liittyykö peliin oheistuotteota?

-Oma mielipide pelistä.

# data[].attributes.body
-Pelin nimi

-Lyhyt esittely

-Lajityyppi eli genre (esim. tarinallinen peli)

-Pelin tarina: mahdollisesti kirja tai elokuva, johon peli perustuu

-Pelin kielioppi tai ekonomia: esim. kerätäänkö tavaroita, joilla suoritetaan tehtävä?

# data[].attributes.attachment_link.readable_text
Lajityyppi: Draama, seikkailu, 3D

Levittäjä: SF Film Finland Oy

Pääosissa: Christian Bale, Joel Edgerton, Aaron Paul, Sigourney Weaver, Ben Kingsley, John Turturro, Ben Mendelsohn

Ridley Scott (Gladiaattori, Prometheus) pitäytyy jälleen miekka ja sandaali-linjalla tuodessaan Ramseksen sekä Mooseksen tarinan valkokankaalle. Se on kaikkea nykytekniikkaa hyväksikäyttäen tehty Suuri, Hieno ja Äänekäs seikkailu, joka ottaa kohtuuttomasti vapauksia Raamatun suhteen ja saa varmaan paljon keskustelua aikaan. Tai ainakin toivon niin. Perusidea on se, että yksi mies nousee ylivoimaista faaraota vastaan ja johdattaa orjia pois Egyptistä luvattuun maahan.

Christian Balen Mooses on vahva ja taidokas sotapäällikkö, jolle sotiminen on tuttua ja jonka faarao haluaisi perijäkseen, mutta hänen sijaansa valtaistuimelle nousee räyhä-Ramses,(Joel Edgerton) jota kansan kärsimys ei kiinnosta. Ramses tappaa kenet haluaa ja milloin haluaa, mutta haukkuu juutalaisten Jumalaa lapsentappajaksi, ja sellaista Jumalaa seuraavia ihmisiä fanaatikoiksi.

Jumala mainitaan osana tarinaa, mutta Mooses on järjen mies, joka ei usko yhtäkään yliluonnollista asiaa, vaan koko ajan napisee Luojansa päätöksiä vastaan. Jumala näyttäytyy hänelle pienen pojan hahmossa, mikä on kiehtova yksityiskohta, mutta varjelus tai toisaalta kauhistuttavat vitsauksetkaan eivät tunnu tekevän Moosekseen vaikutusta.

Kaikki isot ja näyttävät jutut on otettu tarinaan mukaan, mutta paljon on jätetty poiskin. Jos Ridley yritti tehdä uutta Gladiaattori-menestystä, niin siinä hän ei onnistunut: Christian Balella ei ole tarvittavaa habitusta tai karismaa eikä Mooseksen nöyryyttä. Mieleeni tulee vuosien takainen radiosarja Raamatun kertomuksista, jotka editoitiin niin, että niistä otettiin pois kaikki ei-kristittyjä ärsyttävät osuudet. Mieleen tietysti nousee kysymys siitä, miksi sitten moinen sarja piti tehdä? Miksi tämä elokuva piti tehdä? Seitsemän pistettä.(Kuvat: (c)2014. Twentieth Century Fox)

Lajityyppi: Komedia, draama, kotimainen

Levittäjä: SF Film Finland Oy

Ohjaaja: Antti Heikki Pesonen

Pääosissa: Armi Toivanen, Eero Ritala, Mimosa Willamo, Kai Lehtinen

Elämä menee joskus päin seinää. Ihan kirjaimellisesti. Vähän tuohon suuntaan alkaa synkeäntarkka sukupolvikuvaus Päin seinää - elokuva, joka kertoo kroonisesti vihaisesta ja katkerasta äidistä (ei ystävällistä sanaa kenellekään ) , tämän vihaisesta teinityttärestä (hajottaa kaiken koulussa) , tyttären vetelästä opettajasta (takavarikoi huumeita nuorilta omaan käyttöön) ja isoisän roolia hapuilevasta miehestä (varas ja alkoholisti).

Jos tämä kuulostaa ankealta, niin se on juuri sitä. Jostain syystä komediana mainostettu elokuva on kaukana siitä. Se on rumankarkea alusta saakka, enkä tässä tarkoita nyt ohjaajan osuutta, vaan tarinaa, jossa tarpeellista valoista tai toivorikasta osuutta ei näy. Ja kun ei näy, niin tarinan tummuus ei korostu, vaan tuntuu monotoniselta.

Pimeänä marraskuun päivänä on vaikeaa keksiä hyvää syytä tämän elokuvan katsomiselle.Viisi pistettä kymmenestä. (Kuvat: SF Film Finland Oy)

Penguins of Madagascar 3D (orig) (2014)

Lajityyppi: Komedia, seikkailu, animaatio, 3D

Levittäjä: SF Film Finland Oy

Ohjaaja: Eric Darnell, Simon J. Smith

DreamWorks Animation on tehnyt jatko - tai sivuosan Madagascar- elokuvasarjaan, joka kertoo New Yorkin eläintarhasta karanneista eläimistä, jotka päätyivät Afrikkaan. Seikkailuissa vilahtaneet pingviinit - Kowalski, Kippari, Rico ja Alokas- tulivat niin suosituksi, että ne saivat ihan oman tarinansa.

Sotilaallisessa järjestyksessä toimivat monilahjakkaat pingviinit syntyivät Etelänavalla ja päätyivät kiertämään maailmaa, mistä tämä elokuva kertoo.Tekijät eivät ole täysin luottaneet pingviinien tenhoon, vaan tuoneet mukaan myös napa-alueilla operoivan huippusalaisen järjestön, johon kuuluu susi, jääkarhu, tunturipöllö ja hylje. Nämä kaikki toimivat yhdessä yhteistä vihollista, Tohtori Octaviousta, vastaan, joka haluaa tuhota maailman. Elokuva on alkuminuuteiltaan lähtien läkähdyttävän nopeaa toimintaa ja näppärää sanailua, joka innostamisen sijaan uuvuttaa.

Vaikka se on tarkan laadukkaasti tehty, niin parhaimmillaan nämä pingviinit olivat aiemmissa sivuosissa. Lapsia tämä ei rauhoita, mutta varmaan viihdyttää. Seitsemän pistettä.(Kuvat: (c)2014. Twentieth Century Fox)

Levittäjä: Finnkinon teatterilevitys

Ohjaaja: Philippe Falardeau

Pääosissa: Reese Witherspoon, Arnold Oceng, Emmanuel Jal, Ger Duany

The Good Lie kertoo tositarinan Sudanin sisällissotaa pakenevista nuorista, joista osa päätyy pakolaisleiriltä Yhdysvaltoihin kristillisen avustusjärjestön kautta. Uusi elämä uudessa maassa on työläästi opittavissa, mutta suurin osa avun saaneista nuorista on tähän mennessä löytänyt töitä ja opiskelupaikan.

Elokuvassa kerrotaan neljän nuoren tarina, ja heitä esittävistä amatöörinäyttelijöistä kaksi on itse pakolaisia, toinen heistä on ollut lapsisotilas. Elokuvassa Reese Witherspoon on sosiaalityöntekijä Carrie, joka huomaa, että hänen itse on muututtava sekä opeteltava toisen kulttuurin ja kansan tapoja, vaikka luuli että pelkkä hyvä sydän riittää auttamiseen. Afrikkalaiset nuoret antavat hänelle nimen Suuri Valkoinen Lehmä, joka on tarkoitettu kohteliaisuudeksi!

Koskettava ja traagisuudestaan huolimatta myös mukavan hauska elokuva antaa äänen sodan kokeneille lapsille, ja on yksi niistä harvoista tarinoista valkokankaalla, joka näyttää Raamatun ja kristinuskon realistisen myönteisessä valossa saarnaamatta mitään. Kahdeksan pistettä. (Kuvat: Finnkino Oy)

Eila, Rampe ja Likka (2014)

Lajityyppi: Komedia, kotimainen

Pääosissa: Heidi Herala, Pirkka-Pekka Petelius, Emmi Parviainen, Riku Nieminen, Pirkko Hämäläinen, Eila Roine, Carl-Christian Rundman, Åsa Wallenius, Leena Uotila

Eila, Rampe ja Likka, mikä perustuu useampaan menestyskirjaan, on Sinikka ja Tiina Nopolan käsikirjoittama komedia tamperelaisperheestä, joka kokee elämänsä kesän. Eila (Heidi Herala) ja Rampe (Pirkka-Pekka Petelius) ovat ihastuttavan suomalainen pariskunta, joka sanailee ( Ei tehrä tästä ny numeroo) ja nahisee keskenään, mutta osaa pitää myös yhtä.

Heidän tyttärensä, jota Likaksi sanotaan, seurustelee vaihtelevalla menestyksellä liian viksun Pirkan kanssa, vaikka tämän käyttämä sanavarasto ärsyttää Likkaa aivan loputtomiin; tosiaan-sanaa ei saa käyttää liikaa, eikä monta muutakaan sanaa. Eila haluaa tehdä vaikutuksen Pirkan hienostuneeseen äitiin, ja teeskentelee omistavansa naapureiden ison kesähuvilan, sillä oma mökki on aivan liian vaatimaton.

Ja kun se ensimmäinen valhe on sanottu, niin sitten seuraa sarja lisävalheita ja väärinkäsityksiä, sillä kesämökille tupsahtaa pari yllätysvierasta, jotka pitää saada mukaan juoneen. Heidi Herala on hersyvän hyvä Eilana, ja antaa juuri sopivasti henkeä muutoin kömpelölle tarinalle. Seitsemän pistettä. (Kuvat: Nordisk Film)

# data[].attributes.attachment_link.description
Lajityyppi: Draama, seikkailu, 3D Levittäjä: SF Film Finland Oy Pääosissa: Christian Bale, Joel Edgerton, Aaron Paul, Sigourney Weaver, Ben Kingsley, John Turturro, Ben Mendelsohn Ridley Scott (Gladiaattori, Prometheus) pitäytyy jälleen miekka ja sandaali-linjalla tuodessaan Ramseksen sekä Mooseksen tarinan valkokankaalle.

# data[].attributes.body
Jos teet kritiikin Puhdistuksesta, voit hyödyntää Koulukinon nettisivuja työssäsi.

# data[].attributes.body
-Mitä pidit teoksesta ja miksi?

-Mikä teoksessa oli erityisen hyvää?

-Mikä erottaa sen muista kirjoista/elokuvista/peleistä?

-Kenelle suosittelisit, jos suosittelisit?

# data[].attributes.body
-Kerro, miten teos etenee (esim. perinteinen kronologisesti etenevä tarina tai rakenteellisesti pirstaleinen ja katkelmista koostuva).

-Minkätyylinen teos on? (Esim. uskonnollinen, romanttinen, kauhu, trilleri, komedia, seikkailu, tulevaisuuteen sijoittuva kauhukuvaus, vanhanaikainen tai moderni.)

# data[].attributes.body
-Mikä on kirjan/pelin/elokuvan keskeinen perusajatus (esim.

kohtalokas rakkaus tai vääryyksien kostaminen)?

# data[].attributes.body
-Kerro hieman kirjan/elokuva/pelin tekijästä. Vertaa tätä teosta hänen muuhun tuotantoonsa.

# data[].attributes.body
-Esittele, missä ja milloin kirjan/elokuvan/pelin tapahtumat tapahtuvat

# data[].attributes.body
-Esittele tärkeimmät henkilöt ja heidän suhteensa

# data[].attributes.headline
Teoksen esittely ja tarinan tiivistäminen

# data[].attributes.subject
Teoksen esittely ja tarinan tiivistäminen

# data[].attributes.body
-Esittele kirjan/elokuvan/pelin keskeiset tapahtumat.

-Älä paljasta loppuratkaisua.

# data[].attributes.body
-Valitse itse, teetkö arvostelun eli kritiikin elokuvasta, kirjasta vai pelistä

-Tärkeintä kritiikissä on, että kerrot oman mielipiteesi hyvin perustellen!

-Kirjoita kritiikissäsi esimerkiksi näistä asioista, jotka on listattu tälle seinälle.

-Pituus: 1-2 sivua

-Palautus Driveen (anu.kaseva@gmail.com)